Diari Oficial de la Generalitat Valenciana


Sumari del DOGV 3091, del 02-10-1997 (1997/9886)

Bases per a la provisió de dues places de socorrista.
-----------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9886


Data del document
:   25-07-1997

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * concurs administratiu

EDICTE [97/C9886]
  
El ple de l'Ajuntament, en sessió ordinària del dia 25 de juliol de 1997, va adoptar entre altres l'acord d'aprovar les bases específiques que hauran de regir en el procediment per a la provisió en propietat de dues places de socorrista en piscines, mitjançant concurs oposició, vacants en la plantilla laboral fixa del Patronat Municipal d'Esports d'aquest Ajuntament, i que a continuació s'insereixen:
  
Bases
  
1. Característiques de les places
  
1.1 Les places són de naturalesa laboral fixa, es troben enquadrades en el grup D, categoria de socorrista, amb la denominació socorrista aquàtic, a les quals corresponen tasques de salvament aquàtic i prestació de primers auxilis, control d'accessos, vestidors i manteniment d'ordre i compliment de les normes internes d'ús de les piscines, i la resta de funcions a què es refereix l'article 35 i concordants del Decret 255/1994, de 7 de desembre, del Consell de la Generalitat Valenciana.
  
1.2 L'horari que haurà de realitzar l'aspirant que obtinga la plaça serà flexible, de matí i vesprada, a determinar per la corporació, segons les necessitats del servei, ajustant-se en la seua totalitat a allò legalment establit per al Patronat Municipal d'Esports de la ciutat de Castelló de la Plana.
  
2. Requisits dels aspirants
  
Els que desitgen prendre part en aquestes proves selectives hauran de reunir els següents requisits:
  
a) Tenir la nacionalitat espanyola o ser nacional d'un país membre de la Unió Europea.
  
b) Haver complit 18 anys d'edat i no excedir d'aquella en què es puga accedir a la jubilació en el Règim General de la Seguretat Social.
  
c) Estar en possessió del títol de graduat escolar o equivalent; aquestes condicions s'hauran de complir en la data que finalitze el termini de presentació d'instàncies.
  
d) Tenir el títol expedit per la Federació de Socorrisme i Salvament o qualsevol altre títol expedit per la Federació o organisme o institució oficial que habilite al socorrisme en piscines, a què es refereix l'article 35 del Decret número 255/1994, de 7 de desembre (DOGV núm. 2.414, de 27.12.94).
  
e) No patir cap malaltia, ni estar afectat per cap limitació física o psíquica incompatible amb l'acompliment de les funcions, o que les impossibilite.
  
f) No haver sigut separat, mitjançant expedient disciplinari, del servei de cap administració pública, ni trobar-se inhabilitat per a l'acompliment de les funcions públiques.
  
3. Sol·licituds
  
3.1 Participants.
  
Els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde a la Secretaria d'aquest Ajuntament (Registre General), i hauran d'adjuntar un resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic es consignarà el número de gir.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots els requisits exigits, referits sempre a la data d'acabament del termini assenyalat per a la presentació d'instàncies.
  
3.2 Termini.
  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.
  
3.3 Lloc.
  
Les sol·licituds es presentaran en el Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.4 Drets d'examen.
  
L'import dels drets d'examen i de formació de l'expedient per cada una de les proves selectives, es fixarà en la convocatòria, i només podrà ser tornat quan l'aspirant no fóra admés a les proves per falta de requisits per a participar-hi.
  
4. Admissió d'aspirants
  
Finalitzat el termini de presentació de les instàncies, l'Alcaldia Presidència dictarà una resolució en el termini màxim d'un mes, en la qual declararà aprovades les llistes d'aspirants admesos i exclosos, que es publicarà en el Butlletí Oficial de la Província i al tauler d'anuncis de l'Ajuntament, amb el nom i cognoms dels admesos i exclosos i, si és procedent, la causa de la no-admissió, indicant lloc, data i hora del començament de les proves selectives, així com la composició nominal del tribunal. Contra aquesta resolució es podrà presentar una reclamació en termini de 10 dies.
  
5. Tribunal qualificador
  
5.1 Composició.
  
- President: l'alcalde o membre de la corporació en qui delegue.
  
- Secretari: un funcionari de l'Ajuntament.
  
- Vocals:
  
a) Un representant de la Generalitat Valenciana.
  
b) Dos funcionaris de carrera del Patronat Municipal d'Esports de la ciutat de Castelló de la Plana.
  
c) Un representant del Comité d'Empresa de l'Ajuntament de Castelló de la Plana.
  
La designació dels membres del tribunal inclourà la dels respectius suplents.
  
5.2 Els vocals hauran de posseir una titulació o especialització igual o superior a l'exigida en aquesta convocatòria.
  
5.3 Abstenció i recusació.
  
Quan concórreguen en els membres del tribunal cap de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.
  
5.4 Constitució i actuació.
  
Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot allò no previst en aquestes bases, i per a l'adequada interpretació de les bases especifiques d'aquesta convocatòria.
  
Tots els membres del tribunal tindran veu i vot, excepte el secretari que no tindrà vot. En cada sessió del tribunal, podran participar-hi els membres titulars presents en el moment de la constitució, i si estan absents, els suplents, sense que puguen substituir-se entre si en la mateixa sessió.
  
Si constituït el tribunal i iniciada la sessió, se n'absenta el president, aquest designarà, d'entre els vocals concurrents, el que el substituirà durant l'absència.
  
De cada sessió, el secretari estendrà un acta, on es faran constar les qualificacions dels exercicis, i també les incidències i les votacions que es produïsquen.
  
Les actes numerades i rubricades constituiran l'expedient que reflectirà el procés selectiu portat a cap.
  
Si els membres del tribunal cessen, una vegada iniciades les proves de l'oposició, en els càrrecs en virtut dels quals van ser designats, continuaran exercint les funcions corresponents en els tribunals, fins que acabe totalment el procés selectiu.
  
Si per qualsevol motiu els membres del tribunal, el secretari o el seu suplent no poden continuar sent membres, amb independència de la responsabilitat en què incórreguen, i s'impedeix la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i després dels tràmits reglamentaris corresponents, es designaran els substituts de què han cessat, i posteriorment, es realitzaran les actuacions que falten fins a l'acabament de l'esmentat procés selectiu.
  
5.5 Indemnitzacions per raons del servei.
  
Els membres del tribunal percebran les indemnitzacions que per raó del servei tinguen establides en el Reial Decret 236/1988, de 4 de març (BOE número 73, de 26 de març de 1993), o en la disposició aplicable en el moment de la realització de les proves selectives.
  
L'alcalde president, una vegada conegut el nombre d'aspirants, establirà el màxim d'assistència a meritar.
  
El tribunal que actue en les proves selectives tindrà la mateixa categoria cinquena que es fixe per als que actuen en l'administració central de l'estat, d'acord amb l'article 33.2 del Reial Decret 236/1988, de 4 de març, revisat mitjançant la Resolució de 22 de març de 1993, per acord del Consell de ministres.
  
6. Començament i desenvolupament de les proves selectives
  
El primer exercici donarà començament en les dates que s'anunciaran en la resolució per la qual s'aprove la llista d'aspirants, i l'ordre d'actuació dels opositors, s'iniciarà pel primer d'aquests el cognom del qual comence per la lletra que a l'efecte s'establisca per a cada any per resolució de la Secretaria d'Estat per a l'Administració Pública, publicada en els butlletins oficials corresponents, i continuarà per ordre alfabètic.
  
El començament dels restants exercicis s'anunciarà només al tauler d'anuncis de l'Ajuntament i al local en què s'haja fet la prova precedent, amb una antelació mínima de 12 hores si es tracta del mateix exercici, i de 24 hores si es tracta d'un de nou.
  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals.
  
Els aspirants seran convocats en crida única. La no-presentació a qualsevol dels exercicis en el moment de ser cridat, comporta automàticament que decaiga en els seus drets a participar en aquest exercici i en els successius, i en conseqüència, quedarà exclòs del procés selectiu. No obstant això, en els supòsits de cas fortuït o força major que hagen impedit la presentació dels aspirants en el moment previst, sempre que aquest siga degudament justificat i així ho aprecie el tribunal, es podrà examinar discrecionalment els aspirants que no van comparéixer quan van ser cridats, sempre que no haja finalitzat la prova corresponent, ni s'entorpisca el desenvolupament de la convocatòria, amb perjudici per a l'interés general o de tercers.
  
El tribunal, excepte raons que justifiquen el contrari, adoptarà les mesures oportunes per a garantir que els exercicis siguen corregits sense conéixer la identitat de l'aspirant en la fase d'oposició.
  
7. Proves selectives i qualificació
  
7.1 La fase d'oposició constarà dels següents exercicis, de caràcter obligatori i eliminatori:
  
- Primer. Pràctic, el qual consistirà en els següents exercicis:
  
· Nadar a la piscina un total de 100 metres, 25 metres en cada estil (crol, braça, esquena i papallona), en un temps màxim de 2 minuts.
  
· Entrar a l'aigua a l'estil socorrista (de peus sense afonar el cap) en la part fonda de la piscina, nadar fins al final, tornar i en els últims metres arreplegar un objecte del fons i deixar-lo en la vora, en menys de 55 segon.
  
· Practicar una reanimació cardiopulmonar.
  
- Segon. Escrit. Consistirà a resoldre, en un període màxim de 90 minuts, dos temes trets a l'atzar per sorteig, un sobre el tema general i un de la part especial, dels que s'insereixen com annex d'aquestes bases.
  
L'aspirant que no obtinga 5 punts com a mínim en cada un dels exercicis obligatoris, serà eliminat. A l'efecte, cada membre del tribunal dels quals qualificarà amb una puntuació de 0 a 10 punts en cada una de les proves. La puntuació obtinguda en cada exercici serà la mitjana aritmètica de les puntuacions atorgades pels membres del tribunal, havent de rebutjar-se a aquests efectes la màxima i la mínima concedides o, si és procedent, una de què apareguen repetides com tals, si entre elles hi ha una diferència superior a 2 punts.
  
7.2 La fase de concurs no tindrà caràcter eliminatori.
  
Els següents apartats a) i b) seran acumulatius:
  
a) Haver desenvolupat de fet, amb independència del règim administratiu, funcions de socorrista en piscines dependents d'administracions públiques en municipis amb població superior a 100.000 habitants a raó de 0,50 punts per any o fracció de sis mesos, fins a un màxim de 4 punts.
  
b) Haver desenvolupat de fet, amb independència del règim administratiu, funcions de socorrista, en piscines dependents d'administracions públiques en municipis amb població inferior a 100.000 habitants a raó de 0,25 punts per any o fracció de sis mesos, fins a un màxim de 3 punts.
  
c) Per realitzar, amb aprofitament, o haver impartit, cursos de perfeccionament específics directament relacionats amb la funció a exercir:
  
- Fins a 20 hores: 0,25 punts.
  
- De 21 a 50 hores: 0,50 punts.
  
- De 51 a 100 hores: 1,00 punts.
  
- De 101 a 150 hores: 2,00 punts.
  
- De 151 a 200 hores: 3,00 punts.
  
- De 201 a 250 hores: 3,50 punts.
  
La puntuació total d'aquest apartat serà de 3,50 punts.
  
d) Coneixement del valencià: es valorarà fins a un màxim de 3 punts, sempre que s'acredite estar en possessió del corresponent certificat u homologació expedits per la Junta Qualificadora de Coneixements de Valencià, d'acord amb la següent escala.
  
- Coneixement oral: 0,75 punts.
  
- Coneixement de grau elemental: 1,25 punts.
  
- Coneixement de grau mitjà: 2,50 punts.
  
- Coneixement de grau superior: 3,00 punts.
  
e) Formació personal: no acumulatius.
  
- Títol de batxiller o equivalent: 0,5 punts.
  
- Títol de grau mitjà: 1 punt.
  
- Títol de llicenciat: 2 punts.
  
La puntuació total de cada aspirant serà la suma dels punts obtinguts en tots els exercicis de la fase d'oposició més la resultant de la fase de concurs.
  
8. Publicitat de les qualificacions
  
Acabada la qualificació, en el mateix dia en què s'adopten els acords corresponents seran exposats al tauler d'anuncis i en els altres llocs que assenyalen les lleis, les qualificacions de cada exercici del concurs oposició.
  
D'acord amb aquesta llista, s'elevarà a l'òrgan competent, a més de l'acta de cada sessió, la proposta de nomenament dels aspirants aprovats, sense que en cap cas puga el nombre d'aquests ser superior al de les places convocades.
  
9. Presentació de documents
  
En el termini de 20 dies naturals a comptar de l'endemà de la publicació de la llista d'aprovats al tauler d'anuncis de l'Ajuntament, els aspirants proposats pel tribunal, hauran d'acreditar que reuneixen les condicions exigides en les presents bases.
  
Els qui tinguen la condició de funcionari públic o contractat en règim laboral per organismes públics estaran exempts de justificar les condicions i els requisits exigits i acreditats quan van obtenir el nomenament anterior, per tant, hauran de presentar únicament el certificat del ministeri, de la corporació o de l'organisme públic del qual depenguen, justificatiu de la seua condició de funcionari o personal laboral i que compleix les condicions i requisits assenyalats.
  
No obstant això, si en la convocatòria s'exigeixen condicions o requisits que no consten en el seu expedient personal, s'haurà d'acreditar de la forma abans indicada.
  
La falta de presentació de la documentació dins del termini establit, excepte els casos de força major o quan de la presentació dels documents es desprenga el no-compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit comportarà la nul·litat subsegüent dels actes del tribunal en relació amb l'aspirant, i la impossibilitat d'efectuar el nomenament d'aquest, sense perjudici d'altres responsabilitats en què haja pogut incórrer.
  
En aquest cas la proposta es considerarà feta favor dels aspirants, ordenats d'acord amb la puntuació obtinguda.
  
10. Nomenament i firma del contracte
  
Presentada la documentació pels interessats, i sent aquesta conforme, l'òrgan municipal competent autoritzarà la firma del contracte segons la legislació vigent, la qual es realitzarà en el Patronat Municipal d'Esports de la ciutat de Castelló de la Plana.
  
En el mateix termini, si és procedent els interessats hauran d'exercir l'opció prevista en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, qui sense causa justificada no firmara el contracte dins del termini, perdrà tots els drets derivats de la superació de les proves selectives i del subsegüent nomenament conferit.
  
11. Impugnació i revocació de la convocatòria
  
Contra aquestes bases, que exhaureixen la via administrativa, s'hi podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos a comptar de l'endemà de l'última publicació.
  
ANNEX
  
Part general
  
Tema 1. La Constitució Espanyola de 1978. Principis generals. Drets i deures fonamentals dels espanyols. El Municipi. El terme municipal. La població. Organització municipal. Òrgans i competències.
  
Tema 2. L'administrat. Col·laboració i participació dels ciutadans en les funcions administratives. El principi d'audiència de l'interessat.
  
Tema 3. L'acte administratiu. Concepte. Elements. Principis generals del procediment administratiu. Normes reguladores. Dimensió temporal del procediment administratiu: dies i hores hàbils, còmput de terminis. Recepció i registre de documents.
  
Tema 4. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Revalidació. Revisió d'ofici. Els recursos administratius.
  
Part específica
  
Tema 1. Instal·lacions esportives del Patronat Municipal d'Esports: nom i ubicació d'aquestes.
  
Tema 2. L'administrat. Col·laboració i participació en les funcions administratives, en especial l'usuari de les instal·lacions esportives.
  
Tema 3. El Patronat Municipal d'Esports, organització, competències i finalitats.
  
Tema 4. Les campanyes esportives del Patronat Municipal d'Esports de la ciutat de Castelló de la Plana.
  
Tema 5. Dependències orgàniques directes dels socorristes aquàtics respecte a l'organització municipal de Castelló de la Plana.
  
Tema 6. Obligacions i drets del socorrista aquàtic.
  
Tema 7. El socorrisme aquàtic: concepte. Possibilitats i limitacions. Aspectes eticosocials del socorrisme aquàtic. Aspectes jurídics relacionats amb el socorrisme.
  
Tema 8. La regulació jurídica del socorrisme a la Comunitat Valenciana, especial referència al Decret 255/1994, de 7 de desembre del Consell de la Generalitat Valenciana.
  
Tema 9. Ofegament-asfíxia o asfíxia per submersió. La hidrocució. Mesures preventives de l'ofegament i de la hidrocució. Aspectes generals de l'actuació del socorrisme aquàtic.
  
Tema 10. L'avaluació inicial del pacient. Reanimació cardiopulmonar bàsica: protocols d'actuació. Situacions especials en la pràctica de la reanimació cardiopulmonar en ofegats. Instrumental. Posicions d'espera i transport.
  
Tema 11. Ferides i xicotets talls a la pell. Efectes del sol i de la temperatura ambiental. Lesions articulares i òssies: immobilització instrumentalitzada. Altres Lesions.
  
Tema 12. Aspectes preventius de la immersió: introducció. Barotraumatisme: concepte. Toxicitat dels gasos en la profunditat. Accident per descompressió del nitrogen.
  
Tema 13. Fases del salvament aquàtic: albirament, punts de referència i composició del lloc. Consideracions relatives a la roba i calçat. Consideracions segons les característiques de l'aigua. Entrada d'aigua. Aproximació a la víctima. Presa de contacte amb la víctima. Preses i deslliuraments. Tècniques de remolc. Extracció de la víctima del medi aquàtic. Mesures en terra ferma: generalitats.
  
Tema 14. Busseig elemental: Generalitats. Fisiopatologia del busseig: actuació del socorrista. La cambra hiperbàrica.
  
Tema 15 . La natació de salvament: tècniques i estils de natació; la seua utilitat en el salvament aquàtic. El busseig en apnea.
  
Tema 16. Tractament de l'aigua segons la normativa vigent i manteniment i cures de les instal·lacions de la piscina.
  
Cosa que es fa pública perquè se'n prenga coneixement i als efectes escaients.